**ฟุตบอลทีมชาติสิงคโปร์** เป็นทีมฟุตบอลตัวแทนจากประเทศสิงคโปร์ ภายใต้การดูแลของสมาคมฟุตบอลสิงคโปร์ ซึ่งเป็นสมาชิกของสมาพันธ์ฟุตบอลเอเชีย และสหพันธ์ฟุตบอลอาเซียน สิงคโปร์ถือเป็นหนึ่งในชาติที่ประสบความสำเร็จมากที่สุดในภูมิภาคอาเซียน โดยชนะเลิศฟุตบอลชิงแชมป์แห่งชาติอาเซียน 4 สมัยใน ค.ศ. 1998, 2004, 2007 และ 2012 ซึ่งเป็นสถิติอันดับสอง มีสีประจำทีมคือสีแดง และ สีขาว มีฉายาคือ "The Lions" (สิงโต) ผู้ฝึกสอนคนปัจจุบันคือ ทาคายูกิ นิชิกายะ

ทีมชาติสิงคโปร์เป็นทีมฟุตบอลที่เก่าแก่ทีมหนึ่งในทวีปเอเชีย โดยสมาคมฟุตบอลสิงคโปร์ถือเป็นสมาคมที่เก่าแก่ที่สุดในทวีป แม้จะมีประชากรน้อย แต่พวกเขามีนโยบายการสร้างทีมที่แข็งแกร่งและสามารถแข่งขันกับทีมอื่นในภูมิภาคอาเซียนได้อย่างมั่นคง โดยเน้นการใช้นักเตะโอนสัญชาติ สิงคโปร์เป็นชาติแรกที่เป็นเจ้าภาพฟุตบอลชิงแชมป์แห่งชาติอาเซียน และเป็นทีมเดียวในรายการดังกล่าวที่ชนะในรอบชิงชนะเลิศทุกครั้งที่ตนเองเข้าชิง โดยคว้าแชมป์สมัยแรกใน ค.ศ. 1998 จากการชนะเวียดนาม ตามด้วยการชนะอินโดนีเซียใน ค.ศ. 2004 และชนะไทยใน ค.ศ. 2007 และ 2012 

สิงคโปร์ยังเคยทำผลงานได้ดีในการแข่งระดับทวีป ในการแข่งขันเอเชียนคัพ 2007 รอบคัดเลือก พวกเขาเป็นทีมเดียวในที่เอาชนะอิรักได้ ซึ่งอิรักเป็นทีมแชมป์ในการแข่งขันรอบสุดท้าย รวมทั้งสามารถเสมอกับทีมที่มีอันดับโลกเหนือกว่าพวกเขาอย่างจีน (ค.ศ. 2006 และ 2009) และออสเตรเลีย (ค.ศ. 2008) ได้ และในฟุตบอลโลก 2018 รอบคัดเลือก สิงคโปร์บุกไปยันเสมอญี่ปุ่นได้ถึงสนามกีฬาไซตามะ 2002 ด้วยผลประตู 0–0 ซึ่งถือเป็นเกมเดียวที่ญี่ปุ่นไม่สามารถเอาชนะคู่แข่งได้ในรอบคัดเลือกดังกล่าว

ประวัติ
-------

สมาคมฟุตบอลสิงคโปร์ ก่อตั้งขึ้นใน ค.ศ. 1892 ถือเป็นองค์กรทางด้านฟุตบอลที่เก่าแก่ที่สุดในสมาพันธ์ฟุตบอลเอเชีย การแข่งขันครั้งแรกของทีมชาติสิงโปร์เกิดขึ้นใน ค.ศ. 1921 ในรายการ มาลายา คัพ (มาเลเซีย คัพ ในปัจจุบัน) ซึ่งจัดการแข่งขันโดยทหารเรือจากบริติชมาลายา สิงคโปร์เป็นหนึ่งในหกชาติที่ได้ร่วมแข่งขันในปีแรก สิงคโปร์ยังคงร่วมแข่งขันรายการนี้อย่างต่อเนื่อง และไม่เคยทำผลงานที่แย่กว่าตำแหน่งแชมป์หรือรองแชมป์เลย กระทั่งการแข่งขันได้ยุติลงชั่วคราวใน ค.ศ. 1941 เนื่องจากสงครามโลกครั้งที่สอง ในช่วงเวลานั้นสิงคโปร์ยังได้ร่วมแข่งขันมาเลเซียนลีก

สิงคโปร์ชนะเลิศมาเลเซีย คัพ 24 สมัย และมาเลเซียนลีก 2 สมัย และหลังจากคว้าแชมป์ลีกและมาเลเซีย คัพ ได้ทั้งสองรายการใน ค.ศ. 1994 สมาคมฟุตบอลสิงคโปร์ได้ถอนตัวจากการแข่งขันทุกรายการในประเทศมาเลเซีย ภายหลังเกิดข้อพิพาทกับสมาคมฟุตบอลมาเลเซียในเรื่องการจัดสรรจำนวนเงินในการจำหน่ายบัตรเข้าชม สิงคโปร์จึงไปก่อตั้งลีกของตนเองในนาม สิงคโปร์พรีเมียร์ลีก ใน ค.ศ. 1996 และสมาคมฟุตบอลสิงคโปร์ได้เริ่มมีการพัฒนาทีมชาติให้แข็งแกร่งในการแข่งขันระดับนานาชาติ

สิงคโปร์เป็นเจ้าภาพการแข่งขันเอเชียนคัพ 1984 ซึ่งเป็นครั้งแรกและครั้งเดียวจนถึงปัจจุบันที่พวกเขาได้ร่วมแข่งขันรายการนี้ โดยตกรอบแบ่งกลุ่มจากการมี 4 คะแนน แม้จะเอาชนะอินเดียและเสมอกับทีมใหญ่อย่างอิหร่านได้ และพวกเขามีอันดับโลกฟีฟ่าที่ดีที่สุดคืออันดับ 73 ในเดือนสิงหาคม ค.ศ. 1993 สิงคโปร์คว้าเหรียญทองแดงในซีเกมส์ 1995 ที่จังหวัดเชียงใหม่ หลังจากแพ้เจ้าภาพและทีมแชมป์ในครั้งนั้นอย่างทีมชาติไทย 0–1 ในรอบรองชนะเลิศ ต่อมา สิงคโปร์เป็นเจ้าภาพฟุตบอลชิงแชมป์แห่งชาติอาเซียน 1996 ซึ่งจัดขึ้นเป็นปีแรก แต่พวกเขาตกรอบแบ่งกลุ่มโดยแพ้ไทยในนัดสุดท้าย ตามด้วยการตกรอบรองชนะเลิศซีเกมส์ 1997 โดยแพ้อินโดนีเซีย และแพ้เวียดนามในนัดชิงเหรียญทองแดง

สิงคโปร์คว้าแชมป์รายการแรกได้ในการแข่งขันฟุตบอลชิงแชมป์แห่งชาติอาเซียน 1998 ภายใต้การนำของ แบร์รี วิทเบรด ผู้ฝึกสอนชาวอังกฤษโดยไม่แพ้ทีมใดในรอบแบ่งกลุ่มรวมถึงเอาชนะมาเลเซียและลาว และเอาชนะอินโดนีเซียในรอบรองชนะเลิศ 2–1 ก่อนจะชนะเวียดนามในรอบชิงชนะเลิศ 1–0 แยน บอร์ก โพลเซน ชาวเดนมาร์กได้รับการแต่งตั้งเป็นผู้อำนวยการฝ่ายเทคนิคของสมาคมใน ค.ศ. 1999 ก่อนจะรับตำแหน่งเป็นผู้ฝึกสอนแทนที่ วินเซนต์ สุบรามาเนียม ซึ่งลาออกใน ค.ศ. 2000 จากผลงานย่ำแย่ในฟุตบอลชิงแชมป์แห่งชาติอาเซียน 2000 ซึ่งพวกเขาตกรอบแรก โดยต่อมาสิงคโปร์เป็นเจ้าภาพร่วมรายการดังกล่าวอีกครั้งใน ค.ศ. 2002 แต่ก็ตกรอบแรกอีกครั้ง โดยแพ้คู่ปรับสำคัญอย่างมาเลเซียในนัดแรก 0–4 และการเอาชนะลาวรวมถึงเสมอทีมไทยในนัดสุดท้ายนั้นไม่เพียงพอต่อการเข้ารอบ โพลเซนถูกปลดหลังจบการแข่งขัน

ราดอยโก อัฟราโมวิช เข้ามารับตำแหน่งผู้ฝึกสอนต่อในฟุตบอลชิงแชมป์แห่งชาติอาเซียน 2004 พวกเขาผ่านรอบแบ่งกลุ่มโดยไม่แพ้ทีมใด ตามด้วยการชนะพม่าไปอย่างสนุกด้วยผลประตูรวมสองนัด 8–5 ซึ่งต้องเล่นกันถึงช่วงต่อเวลา และพวกเขาคว้าแชมป์สมัยที่สองได้จากการชนะอินโดนีเซียในรอบชิงชนะเลิศด้วยผลประตูรวม 5–2 โดยบุกไปชนะถึงกรุงจาการ์ตาได้ 3–1 ในเลกแรก และกลับมาชนะได้อีก 2–1 ต่อหน้าแฟน ๆ 55,000 คนที่สิงคโปร์

สิงคโปร์ตกรอบเอเชียนคัพ 2007 รอบคัดเลือกโดยชนะได้เพียงหนึ่งนัดจากห้านัด และอัฟราโมวิชนำทีมลงแข่งขันฟุตบอลชิงแชมป์แห่งชาติอาเซียน 2007 ในฐานะแชมป์เก่าและเป็นเจ้าภาพร่วมกับทีมชาติไทย พวกเขาเริ่มต้นด้วยการเสมอเวียดนาม แต่ในนัดที่สองพวกเขาชนะลาว 11–0 นับเป็นสถิติการชนะด้วยผลประตูที่มากที่สุดตลอดกาลของทีม และเสมออินโดนีเซียในนัดสุดท้าย ผ่านเข้ารอบรองชนะเลิศเอาชนะจุดโทษมาเลเซีย ภายหลังจากเสมอกัน 1–1 ทั้งสองนัด และเข้าไปป้องกันแชมป์ได้โดยชนะไทยด้วยผลประตูรวม 3–2 โดยชนะในเลกแรกในบ้านได้ 2–1 และบุกไปเสมอ 1–1 ที่ราชมังคลากีฬาสถาน จากประตูท้ายเกมของ ไครูล อัมรี คว้าแชมป์สมัยที่สาม

ราดอยโก อัฟราโมวิช ผู้ฝึกสอนชาวเซอร์เบีย ได้รับการยกย่องให้เป็นผู้ฝึกสอนที่ดีที่สุดของทีมชาติสิงคโปร์ ด้วยผลงานชนะเลิศฟุตบอลชิงแชมป์แห่งชาติอาเซียน 3 สมัย
อย่างไรก็ตาม สิงคโปร์ล้มเหลวในการแข่งขัน ค.ศ. 2008 แม้พวกเขาจะชนะสามนัดรวดในรอบแบ่งกลุ่มที่พบกับอินโดนีเซีย, พม่า และกัมพูชา โดยทำประตูไปได้ถึง 10 ประตู ทว่าพวกเขาแพ้เวียดนามแชมป์ในปีนั้นในรอบรองชนะเลิศด้วยผลประตูรวม 0–1

ในฟุตบอลโลก 2010 รอบคัดเลือก สิงคโปร์ผ่านปาเลสไตน์ และ ทาจิกิสถาน เข้าสู่รอบแบ่งกลุ่มก่อนจะตกรอบเมื่อแพ้ต่อคู่แข่งที่แข็งแกร่งจากตะวันออกกลางอย่างซาอุดีอาระเบีย ต่อมาใน เอเชียนคัพ 2011 รอบคัดเลือก สิงคโปร์ตกรอบโดยชนะได้สองจากหกนัด จบอันดับสุดท้าย รวมถึงแพ้ทีมดังอย่างอิหร่าน 0–6 และแพ้ในบ้านต่อทีมชาติไทย 1–3 แต่พวกเขาก็เล่นได้ยอดเยี่ยมโดยบุกไปชนะไทยได้ 1–0 เช่นกัน และสิงคโปร์ยังมีผลงานย่ำแย่ต่อเนื่องจากการตกรอบแบ่งกลุ่ม ฟุตบอลชิงแชมป์แห่งชาติอาเซียน 2010 โดยชนะเพียงนัดเดียว และแพ้เวียดนามในนัดสุดท้าย และจากผลงานดังกล่าวทำให้แฟนบอลวิจารณ์อย่างหนัก สมาคมฟุตบอลตัดสินใจพักการแข่งขันทุกรายการเป็นเวลา 6 เดือนเพื่อวางแผนและปรับปรุงทีมใหม่ และกลับมาเอาชนะมัลดีฟส์ในเกมกระชับมิตร 4–0 ณ สนามกีฬาจาลันเบอซาร์ และเสมอไทย 0–0 ตามด้วยการลงแข่งขันสุลต่านออฟสลังงอร์ รายการพิเศษที่จัดขึ้นระหว่างสองสโมสรฟุตบอลคู่แข่ง ได้แก่ สโมสรสลังงอร์และสิงคโปร์ และสิงคโปร์ชนะ 1–0 คว้าแชมป์สมัยที่หก

สิงคโปร์ตกรอบในฟุตบอลโลก 2014 รอบคัดเลือก แต่คว้าแชมป์ฟุตบอลชิงแชมป์แห่งชาติอาเซียน 2012 ได้เป็นสมัยที่สี่ เอาชนะฟิลิปปินส์ในรอบรองชนะเลิศ และชนะไทยในรอบชิงชนะเลิศด้วยผลประตูรวม 3–2 โดยชนะในเลกแรกที่บ้าน 3–1 และแพ้ที่กรุงเทพมหานคร 0–1 ราดอยโก อัฟราโมวิช ลาทีมหลังจบการแข่งขัน เขาได้รับการยกย่องว่าเป็นผู้ฝึกสอนที่ดีที่สุดของทีมชาติสิงคโปร์มาถึงปัจจุบัน ถัดมาในเอเชียนคัพ 2015 รอบคัดเลือก สิงคโปร์ตกรอบโดยแพ้ทีมร่วมกลุ่มอย่างจอร์แดน และซีเรีย

เบิร์นด์ ชตังเงอ เข้ามารับตำแหน่งผู้ฝึกสอนใน ค.ศ. 2013 พาทีมชนะในเกมกระชับมิตรสองนัดที่พบกับพม่าและลาว และชตังเงอเป็นผู้เข้ามาเปลี่ยนรูปแบบการเล่นของทีม ให้เคลื่อนที่ด้วยความรวดเร็ว เน้นการวิ่งและการจ่ายลูกบอลแบบจังหวะเดียว และยังเพิ่มความฟิตให้นักเตะ พวกเขาเป็นเจ้าภาพฟุตบอลชิงแชมป์แห่งชาติอาเซียน 2014 ร่วมกับเวียดนาม แต่ไม่สามารถป้องกันแชมป์ได้ และย่ำแย่ถึงขั้นตกรอบแบ่งกลุ่มโดยชนะพม่าได้เพียงนัดเดียว แต่แพ้คู่ปรับอย่างไทย (1–2) และ มาเลเซีย (1–3) และตกรอบฟุตบอลโลก 2018 รอบคัดเลือก รอบที่ 2 แต่ก็เก็บได้ถึง 10 คะแนน และได้รับเสียงชื่นชมจากการบุกไปเสมอทีมใหญ่อย่างญี่ปุ่นได้ถึงสนามกีฬาไซตามะ 2002 รวมทั้งเอาชนะชาติตะวันออกกลางอย่างอัฟกานิสถาน 1–0 และแพ้ซีเรียไปเพียงหนึ่งประตู

ชตังเงอไม่ได้รับการขยายสัญญา และเขาถูกแทนที่โดย วี. ซุนดรามูร์ธี พาทีมลงแข่งฟุตบอลชิงแชมป์แห่งชาติอาเซียน 2016 แต่พวกเขาตกรอบแรกอีกครั้ง โดยเสมอหนึ่งนัด แพ้สองนัดไม่ชนะทีมใด และในเอเชียนคัพ 2019 รอบคัดเลือก – รอบที่ 3 สิงคโปร์ตกรอบโดยไม่ชนะทีมใด ต่อมา ทัตสึมะ โยชิดะ ผู้ฝึกสอนชาวญี่ปุ่นเข้ามาทำหน้าที่ต่อ แต่ทีมก็ตกรอบในฟุตบอลโลก 2022 รอบคัดเลือก โซนเอเชีย – รอบที่ 2 โดยชนะได้ 2 นัดจาก 8 นัด และประเทศสิงคโปร์ได้เป็นเจ้าภาพการแข่งขันฟุตบอลชิงแชมป์แห่งชาติอาเซียน 2020 พวกเขาอยู่ในกลุ่มเอร่วมกับไทย, ฟิลิปปินส์, พม่า, และติมอร์-เลสเต และสิงคโปร์ผ่านรอบแบ่งกลุ่มในฐานะรองแชมป์กลุ่มด้วยผลงานชนะ 3 นัด และแพ้ 1 นัด โดยแพ้ทีมชาติไทยในนัดสุดท้ายของรอบแบ่งกลุ่ม 0–2 และแพ้อินโดนีเซียในรอบรองชนะเลิศด้วยผลประตูรวมสองนัด 3–5 ซึ่งในนัดที่สองต้องเล่นกันถึงช่วงต่อเวลา เป็นผลให้โยชิดะอำลาตำแหน่งผู้ฝึกสอน และ ทาคายูกิ นิชิกายะ เข้ามารับตำแหน่งต่อ

สนามแข่งขัน
-----------

| สนามเหย้าของทีมชาติสิงคโปร์ |
| --- |
|  | สนาม | ความจุ | ที่ตั้ง | ใข้งานล่าสุด |
|  | สนามกีฬาแห่งชาติสิงคโปร์ | 55,000 | กัลลัง | **v**  ธงชาติประเทศพม่า พม่า(5 ธันวาคม 2021; ฟุตบอลชิงแชมป์แห่งชาติอาเซียน 2020 กลุ่ม เอ) |
|  | สนามกีฬาจาลันเบอซาร์ | 8,000 | กัลลัง | **v**  ธงชาติเติร์กเมนิสถาน เติร์กเมนิสถาน(5 กันยายน 2017; เอเชียนคัพ 2019 รอบคัดเลือก – รอบที่ 3) |
|  | Bishan Stadium | 3,500 | Bishan | **v**  ธงชาติมองโกเลีย มองโกเลีย(12 ตุลาคม 2018; กระชับมิตร) |
|  | Choa Chu Kang Stadium | 4,268 | Choa Chu Kang | **v**  ธงชาติอินเดีย อินเดีย(16 ตุลาคม 2012; กระชับมิตร) |
|  | Jurong West Stadium | 4,200 | Jurong West | **v**  ธงชาติปากีสถาน ปากีสถาน(19 พฤศจิกายน 2012; กระชับมิตร) |
|  | Jurong East Stadium | 2,700 | Jurong East | **v**  ธงชาติบรูไน บรูไน(6 มิถุนายน 2015; กระชับมิตร) |
|  | Hougang Stadium | 3,800 | Hougang | **v**  ธงชาติฮ่องกง ฮ่องกง(9 กันยายน 2014; กระชับมิตร) |
|  | Yishun Stadium | 3,400 | Yishun | **v**  ธงชาติกัมพูชา กัมพูชา(17 พฤศจิกายน 2014; กระชับมิตร) |

ผลงาน
-----

### ฟุตบอลโลก

* 1998 - *ไม่ผ่านรอบคัดเลือก*
* 2002 - *ไม่ผ่านรอบคัดเลือก*
* 2006 - *ไม่ผ่านรอบคัดเลือก*
* 2010 - *ไม่ผ่านรอบคัดเลือก*
* 2014 - *ไม่ผ่านรอบคัดเลือก*
* 2018 - *ไม่ผ่านรอบคัดเลือก*
* 2022 - *ไม่ผ่านรอบคัดเลือก*

### เอเชียนคัพ

* 1956-2023 - *ไม่ผ่านรอบคัดเลือก*

### อาเซียนฟุตบอลแชมเปียนชิพ

* **ชนะเลิศ** (4) - 1998, 2004, 2007, 2012

ผู้เล่นชุดปัจจุบัน
------------------

รายชื่อผู้เล่น 23 คนที่ถูกเรียกตัวในการแข่งขันฟุตบอลโลก 2026 รอบคัดเลือก โซนเอเชีย – รอบที่ 2 พบกับ
ธงชาติเกาหลีใต้ เกาหลีใต้ และ ธงชาติไทย ไทย ในวันที่ 16 และ 21 พฤศจิกายน พ.ศ. 2566

*จำนวนนัดที่ลงเล่นให้ทีมชาติและจำนวนประตูที่ยิงได้นับถึงวันที่ 16 พฤศจิกายน พ.ศ. 2566 หลังแข่งขันกับ ธงชาติเกาหลีใต้ เกาหลีใต้*

| 0#0 | ตำแหน่ง | ผู้เล่น | วันเกิด (อายุ) | ลงเล่น | ประตู | สโมสร |
| --- | --- | --- | --- | --- | --- | --- |
| 1 | 1GK | Syazwan Buhari |  (1992-09-22) 22 กันยายน ค.ศ. 1992 (31 ปี) | 2 | 0 | สิงคโปร์ ทัมปิเนสโรเวอร์ |
| 12 | 1GK | Zharfan Rohaizad |  (1997-02-21) 21 กุมภาพันธ์ ค.ศ. 1997 (26 ปี) | 0 | 0 | สิงคโปร์ ไลออนซิตีเซเลอส์ |
| 18 | 1GK | Hassan Sunny |  (1984-04-02) 2 เมษายน ค.ศ. 1984 (39 ปี) | 110 | 0 | ญี่ปุ่น อัลบิเร็กซ์ นีงาตะ (S) |
| 

---

 |
| 2 | 2DF | Nazrul Nazari |  (1991-02-11) 11 กุมภาพันธ์ ค.ศ. 1991 (33 ปี) | 61 | 0 | สิงคโปร์ ฮัวกัง ยูไนเต็ด |
| 3 | 2DF | ไรฮาน สจวร์ต |  (2000-02-15) 15 กุมภาพันธ์ ค.ศ. 2000 (23 ปี) | 10 | 0 | ไทย บีจี ปทุม ยูไนเต็ด |
| 4 | 2DF | Christopher van Huizen |  (1992-11-28) 28 พฤศจิกายน ค.ศ. 1992 (31 ปี) | 18 | 1 | สิงคโปร์ ไลออนซิตีเซเลอส์ |
| 5 | 2DF | Amirul Adli Azmi |  (1996-01-13) 13 มกราคม ค.ศ. 1996 (28 ปี) | 26 | 0 | สิงคโปร์ เกย์ลัง อินเตอร์เนชันแนล |
| 11 | 2DF | Hafiz Nor |  (1988-08-22) 22 สิงหาคม ค.ศ. 1988 (35 ปี) | 29 | 2 | สิงคโปร์ ไลออนซิตีเซเลอส์ |
| 14 | 2DF | Hariss Harun *(กัปตัน)* |  (1990-11-19) 19 พฤศจิกายน ค.ศ. 1990 (33 ปี) | 127 | 11 | สิงคโปร์ ไลออนซิตีเซเลอส์ |
| 15 | 2DF | Lionel Tan |  (1997-06-05) 5 มิถุนายน ค.ศ. 1997 (26 ปี) | 9 | 3 | สิงคโปร์ ไลออนซิตีเซเลอส์ |
| 17 | 2DF | อีร์ฟัน ฟันดี |  (1997-08-13) 13 สิงหาคม ค.ศ. 1997 (26 ปี) | 47 | 2 | ไทย บีจี ปทุม ยูไนเต็ด |
| 21 | 2DF | Safuwan Baharudin |  (1991-09-22) 22 กันยายน ค.ศ. 1991 (32 ปี) | 109 | 13 | มาเลเซีย เซอลาโงร์ |
| 22 | 2DF | Jacob Mahler |  (2000-04-10) 10 เมษายน ค.ศ. 2000 (23 ปี) | 8 | 2 | อินโดนีเซีย มาดูรา ยูไนเต็ด |
| 

---

 |
| 6 | 3MF | Anumanthan Kumar |  (1994-07-14) 14 กรกฎาคม ค.ศ. 1994 (29 ปี) | 38 | 0 | สิงคโปร์ ไลออนซิตีเซเลอส์ |
| 7 | 3MF | Song Ui-young |  (1993-11-08) 8 พฤศจิกายน ค.ศ. 1993 (30 ปี) | 21 | 4 | อินโดนีเซีย Persebaya Surabaya |
| 8 | 3MF | Shahdan Sulaiman |  (1988-05-09) 9 พฤษภาคม ค.ศ. 1988 (35 ปี) | 88 | 6 | สิงคโปร์ ฮัวกัง ยูไนเต็ด |
| 13 | 3MF | Shah Shahiran |  (1999-11-14) 14 พฤศจิกายน ค.ศ. 1999 (24 ปี) | 19 | 1 | สิงคโปร์ ทัมปิเนสโรเวอร์ |
| 16 | 3MF | Adam Swandi |  (1996-01-12) 12 มกราคม ค.ศ. 1996 (28 ปี) | 22 | 2 | สิงคโปร์ ไลออนซิตีเซเลอส์ |
| 23 | 3MF | ซูลฟาห์มี่ อารีฟิน |  (1991-10-05) 5 ตุลาคม ค.ศ. 1991 (32 ปี) | 63 | 1 | อินโดนีเซีย บายังการา |
| 

---

 |
| 9 | 4FW | อิคซัน ฟันดี |  (1999-04-09) 9 เมษายน ค.ศ. 1999 (24 ปี) | 33 | 17 | ไทย บีจี ปทุม ยูไนเต็ด |
| 10 | 4FW | Daniel Goh |  (1999-08-13) 13 สิงหาคม ค.ศ. 1999 (24 ปี) | 5 | 0 | สิงคโปร์ Balestier Khalsa |
| 19 | 4FW | อิลฮาน ฟานดี |  (2002-11-08) 8 พฤศจิกายน ค.ศ. 2002 (21 ปี) | 11 | 2 | เบลเยียม Deinze |
| 20 | 4FW | Shawal Anuar |  (1991-04-29) 29 เมษายน ค.ศ. 1991 (32 ปี) | 32 | 10 | สิงคโปร์ ไลออนซิตีเซเลอส์ |

อ้างอิง
-------

1. ↑  "FIFA Century Club" (PDF). Fédération Internationale de Football Association. คลังข้อมูลเก่าเก็บจากแหล่งเดิม (PDF)เมื่อ 13 มิถุนายน 2015. สืบค้นเมื่อ 17 มิถุนายน 2015.
2. ↑  Morrison, Neil. "Fandi Ahmad – Century of International Appearances". *RSSSF*. สืบค้นเมื่อ 30 January 2010.
3. ↑  "The FIFA/Coca-Cola World Ranking". *FIFA*. 21 ธันวาคม 2023. สืบค้นเมื่อ 21 ธันวาคม 2023.
4. ↑  "Singapore matches, ratings and points exchanged". World Football Elo Ratings: Singapore. สืบค้นเมื่อ 24 November 2016.
5. ↑  "Flashback Friday: Singapore Amateur Football Association founded on Aug 29, 1892". *The Straits Times* (ภาษาอังกฤษ). 2014-08-29. ISSN 0585-3923. สืบค้นเมื่อ 2021-12-17.
6. ↑  "30 and that's it: [New Sunday Times, 2\* - ProQuest". *www.proquest.com*.
7. ↑  "Singapore lure the Johor fans: [Main/Lifestyle, - ProQuest". *www.proquest.com*.
8. ↑  "SEA Games – 1997". *AFF - The Official Website Of The Asean Football Federation* (ภาษาอังกฤษแบบอเมริกัน). 2010-11-25.
9. ↑  "South East Asian Games 1997 (Jakarta, Indonesia)". *www.rsssf.com*.
10. ↑  "Flash Back: AFF Championship 1998 | Goal.com". *www.goal.com*.
11. ↑  Gene, Ng Keng (2016-05-28). "Football: Singapore's national coaches through the years". *The Straits Times* (ภาษาอังกฤษ). ISSN 0585-3923. สืบค้นเมื่อ 2021-12-17.
12. ↑  Gene, Ng Keng (2016-05-28). "Football: Singapore's national coaches through the years". *The Straits Times* (ภาษาอังกฤษ). ISSN 0585-3923. สืบค้นเมื่อ 2021-12-17.
13. ↑  "AFF Suzuki Cup 2020". *www.affsuzukicup.com* (ภาษาอังกฤษแบบบริติช).
14. ↑  "Bernd Stange unveiled as new Singapore coach | Goal.com". *www.goal.com*.
15. ↑  "FAS HEADLINES | The Football Association of Singapore". *web.archive.org*. 2016-03-04. คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2021-12-17.`{{cite web}}`: CS1 maint: bot: original URL status unknown (ลิงก์)
16. ↑  Limited, Bangkok Post Public Company. "Thailand beat Singapore 2-0 to remain unbeaten in Suzuki Cup". *Bangkok Post*. สืบค้นเมื่อ 2022-01-04.
17. ↑  "Singapore national football coach Tatsuma Yoshida quits post to be with family in Japan". *CNA* (ภาษาอังกฤษ).
18. ↑  "Safuwan Baharudin, Ikhsan Fandi return for Lions' clash with South Korea and Thailand".

แหล่งข้อมูลอื่น
---------------

* เว็บไซต์สมาคมฟุตบอลสิงคโปร์


| ก่อนหน้า |  | ฟุตบอลทีมชาติสิงคโปร์ |  | ถัดไป |
| --- | --- | --- | --- | --- |
| **1996 ไทย ไทย** |  | **อาเซียนฟุตบอลแชมเปียนชิพ** (1998 (สมัยที่ 1)) |  | **2000 ไทย ไทย** |
| **2002 ไทย ไทย** |  | **อาเซียนฟุตบอลแชมเปียนชิพ** (2004 (สมัยที่ 2)  2007 (สมัยที่ 3)) |  | **2008 เวียดนาม เวียดนาม** |
| **2010 มาเลเซีย มาเลเซีย** |  | **อาเซียนฟุตบอลแชมเปียนชิพ** (2012 (สมัยที่ 4)) |  | **2014 ไทย ไทย** |

| * ด
* ค
* ก
สหพันธ์ฟุตบอลอาเซียน |
| --- |
| ทีมชาติ | ฟุตบอลชิงแชมป์แห่งชาติอาเซียน **·**  ฟุตซอลชิงแชมป์แห่งชาติอาเซียน **·**  ฟุตบอลหญิงชิงแชมป์แห่งชาติอาเซียน |  |
| สโมสร | อาเซียนคลับแชมเปียนชิพ **·**  อาเซียนซูเปอร์ลีก **·**  แม่โขงคลับแชมเปียนชิพ **·**  ฟุตซอลชิงแชมป์สโมสรอาเซียน |
| เยาวชน | ชิงแชมป์เยาวชนอายุไม่เกิน 23 ปี **·**  ชิงแชมป์เยาวชนอายุไม่เกิน 19 ปี **·**  ชิงแชมป์เยาวชนอายุไม่เกิน 16 ปี **·**  ชิงแชมป์เยาวชนหญิงอายุไม่เกิน 19 ปี **·**  ชิงแชมป์เยาวชนหญิงอายุไม่เกิน 16 ปี |
| ชาติสมาชิก |  กัมพูชา **·**  ติมอร์-เลสเต **·**  ไทย **·**  บรูไน **·**  พม่า **·**  ฟิลิปปินส์ **·**  มาเลเซีย  **·**  ลาว **·**  เวียดนาม **·**  สิงคโปร์ **·**  อินโดนีเซีย **·**  ออสเตรเลีย |

| * ด
* ค
* ก
ฟุตบอลทีมชาติของสมาพันธ์ฟุตบอลเอเชีย |
| --- |
| เอเชียนคัพ |
| เอเชียตะวันตก (WAFF) | 
* กาตาร์
* คูเวต
* จอร์แดน
* ซาอุดีอาระเบีย
* ซีเรีย
* บาห์เรน
* ปาเลสไตน์
* เยเมน
* เลบานอน
* สหรัฐอาหรับเอมิเรตส์
* อิรัก
* โอมาน

 |
| เอเชียกลาง (CAFA) | 
* คีร์กีซสถาน
* เติร์กเมนิสถาน
* ทาจิกิสถาน
* อัฟกานิสถาน
* อิหร่าน
* อุซเบกิสถาน

 |
| เอเชียใต้ (SAFF) | 
* เนปาล
* บังกลาเทศ
* ปากีสถาน
* ภูฏาน
* มัลดีฟส์
* ศรีลังกา
* อินเดีย

 |
| เอเชียตะวันออก (EAFF) | 
* กวม
* เกาหลีใต้
* เกาหลีเหนือ
* จีน
* จีนไทเป
* ญี่ปุ่น
* มองโกเลีย
* มาเก๊า
* หมู่เกาะนอร์เทิร์นมาเรียนา1
* ฮ่องกง

 |
| เอเชียตะวันออกเฉียงใต้ (AFF) | 
* กัมพูชา
* ติมอร์-เลสเต
* ไทย
* บรูไน
* พม่า
* ฟิลิปปินส์
* มาเลเซีย
* ลาว
* เวียดนาม
* สิงคโปร์
* ออสเตรเลีย
* อินโดนีเซีย

 |
| ทีมชาติที่ถูกยุบ | 
* มาลายา
* เยเมนใต้
* เวียดนามใต้
* เวียดนามเหนือ

 |
| ทีมชาติในอดีต | 
* อิสราเอล (ย้ายไปยูฟ่าในปี 1994)
* คาซัคสถาน (ย้ายไปยูฟ่าในปี 2002)
* นิวซีแลนด์ (ก่อตั้งโอเอฟซีในปี 1966)

 |
| 1 ไม่เป็นสมาชิกของฟีฟ่า |

| * ด
* ค
* ก
แชมเปียนฟุตบอลชิงแชมป์แห่งชาติอาเซียน |
| --- |
| แชมป์ 7 สมัย | ไทย ไทย (1996, 2000, 2002, 2014, 2016, 2020, 2022) |  |
| แชมป์ 4 สมัย | สิงคโปร์ สิงคโปร์ (1998, 2004, 2007, 2012) |
| แชมป์ 2 สมัย | เวียดนาม เวียดนาม (2008, 2018) |
| แชมป์สมัยเดียว | มาเลเซีย มาเลเซีย (2010) |